laion/Wikipedia-Exotic huggingface dataset:
Honda

Honda (本田技研工業株式会社 Honda Motor Co., Ltd.) on Jaapani autokontsern. Honda on tuntud eeskätt autode, mootorrataste, väikemootorite ja robotite tootmise poolest. 2004. aastal oli Honda maailma suurim mootoritootja.[viide?] Honda oli ka esimene Jaapani autotootja, kes lõi 1986. aastal oma luksusautode brändi Acura. Ettevõtte asutas Sōichirō Honda, iseõppinud insener, kes oli täiustanud sisepõlemismootori kolbe. Ta sai Toyotaga lepingu ja hakkas selle jaoks kolbe tootma. Tehas hävis maavärinas. Teise maailmasõja ajal ja järel oli Jaapanis bensiinist suur puudus. Isegi Honda ei saanud oma autot kasutada. Seetõttu tuli talle pähe mõte paigaldada väike mootor jalgrattale. See äratas üldsuse tähelepanu ning Honda asutas taas ettevõtte, mis seekord tootis väikesi kahetaktilisi mootoreid mopeedidele ja mootorratastele. Ta kutsus Jaapani 18 tuhande jalgrattapoe omanikke üles osalema sõjast räsitud maa majanduse taastamises ning kogus niimoodi piisavalt kapitali, et hakata tootma oma esimest mootorratast Honda Cub. See juhtus 1948 ja seda loetakse Honda sünniaastaks. Tema ettevõte kasvas kiiresti ning 1964. aastal sai sellest maailma suurim mootorrataste tootja. 1963 hakkas Honda tootma autosid. Selle aasta augustis valmis väikeveok Honda T360, millel oli väike 356 cm³ töömahuga bensiinimootor. Samal aastal tuli välja ka sportauto Honda S500, millel oli 44-hobujõuline 531 cm³ töömahuga mootor ja mis maksis 1275 USA dollarit. Augustis 2007 müüdi Eestis 295 uut Honda sõiduautot, kõige rohkem Honda Civicut (113). Honda oli uute sõiduautode müügi poolest Toyota järel teisel kohal.[viide?] Honda Civic alates aastast 1972 Honda Prelude alates aastast 1978 Honda Jazz alates aastast 1982 Honda NSX ehk Acura NSX alates aastast 1989 Honda CR-V alates aastast 1995 Honda F1 Honda Jazz Honda NSX
Eric Berne

Eric Berne (sünninimi Eric Lennard Bernstein; 10. mai 1910 – 15. juuli 1970) oli kanada päritolu ameerika psühhiaater ja psühhoanalüütik, kes 20. sajandi keskpaigas lõi transaktsioonianalüüsi. Transaktsioonianalüüsi (TA) teooria põhines Sigmund Freudi ja Car Gustav Jungi teooriatel, mida Berne siiski oluliselt kohandas. Kui algselt keskendus psühhoanalüüs isiksuse mõistmisele läbi inimese enda sisekaemuse, siis Berne oli seisukohal, et isiksust saab paremini mõista inimestevaheliste suhtlusaktide kaudu. Eric Berne. "Suhtlemismängud: mängud ja manipulatsioonid inimsuhetes." (tõlkinud Liis Riikoja; järelsõna: Anti Kidron) Väike Vanker 2001, 2008; Varrak 2015.
Juri Jekimov

Juri Jekimov (sündinud 28. mail 1962 Tartus) on Eesti balletitantsija. 1980. aastal lõpetas ta Tallinna Koreograafiakooli. Töötas RAT "Estonia" balletiartistina, ta on olnud Kaie Kõrbi ja Inge Arro lavapartner. Ta on tegutsenud ka Tallinna Balletikooli õppejõuna. 1982 Eesti NSV Teatriühingu preemia 1985 Eesti NSV teeneline kunstnik "Tallinna Balletikool. Lennud XXI - XXX (1978 - 1988)". Originaali arhiivikoopia seisuga 16. november 2016. Vaadatud 15. novembril 2016. "Tallinna Balletikool. Lennud XXXI - XXXIX (1989 - 1999)". Originaali arhiivikoopia seisuga 16. november 2016. Vaadatud 15. novembril 2016. Eesti NSV Teatriühingu preemiad parimate loominguliste saavutuste eest Pille Palm. Juri Jekimov. Eesti NSV Kultuuriministeerium 1987 Rahvusarhiivi fotode andmebaas. Tallinna Koreograafiakooli lõpetajad Kaie Kõrb ja Juri Jekimov (1981) Rahvusarhiivi fotode andmebaas. RAT "Estonia" balletiartistid I. Arro ja Jekimov P. Tšaikovski balletis "Luikede järv" (1982) ERR arhiiv. Monoloog. Juri Jekimov (1989)
Anne Ancelin Schützenberger

Anne Ancelin Schützenberger (29. märts 1919 Moskva – 23. märts 2018) oli prantsuse psühhoterapeut ja Nizza Sophia Antipolise ülikooli emeriitprofessor. Avalikkusele oli ta tuntud psühhogenealoogia rajamisega raamatus "Oh, mu esivanemad" (Aïe, mes aïeux 1993, ingl k The Ancestor Syndrome).
Cagliari

Cagliari on linn Itaalias Sardiinia saarel, Sardiinia maakonna halduskeskus. Linnas asub Cagliari Ülikool. Cagliari kohal asus foiniiklaste linn Karalis, mis hiljem kuulus Kartaagole ja alates 238 eKr Roomale. 11. sajandil vallutas piirkonna Pisa. Cagliari Calcio https://www.comune.cagliari.it/portale/protected/145955/0/def/ref/DOC145954/ https://demo.istat.it/?l=it Linna koduleht
Walter Karl Toman

Walter Karl Toman (15. märts 1920 Viin – 28. september 2003 Viin) oli austria psühholoog. Ta sai tuntuks laste sünnijärjekorra uuringutega, mida nimetas perekonstellatsiooniks.
Toomas Velmet

Toomas Velmet (sündinud 22. juulil 1942) on eesti tšellist, muusikapedagoog ja muusikaajakirjanik. Ta on lõpetanud 1967. aastal Tallinna Riikliku Konservatooriumi August Karjuse tšelloklassis. Aastatel 1968–1971 täiendas end Moskva Konservatooriumis professor Mihhail Homitseri juhendamisel. Aastatel 1963–1969 oli ta Eesti Raadio Sümfooniaorkestri tšellist, 1971–1991 mängis ansamblis Tallinna Trio. 1971–1974 oli ta Tallinna Muusikakooli tšelloõpetaja, 1974–1975 Tallinna Muusikakeskkooli tšelloõpetaja. 1978. aastal asus ta tööle Tallinna Riikliku Konservatooriumi tšello õppejõuna, 1985. aastast dotsent, 1992. aastast professor. Aastatel 1987–1990 oli ta konservatooriumi interpretatsiooni teaduskonna dekaan, 1991–1995 keelpillide kateedri juhataja. Aastatel 1975–1981 oli ta Eesti Raadio muusikasaadete peatoimetaja ja 1996–1998 helisalvestuse osakonna juhataja. Aastatel 1998–2001 oli ta Pärnu Linnaorkestri direktor. Pärast aktiivse interpreeditöö lõppu on ta tegutsenud muusikakriitikuna. Aastatel 2006–2014 oli ta Rahvusvahelise Eduard Tubina Ühingu tegevdirektor. Ta on Eesti Rahvuskultuuri Fondi nõukogu liige. 2004. aastast on ta Eesti Kontserdi loomenõukogu esimees, 2015. aastast Eesti Pillifondi nõukogu liige. 1979 Eesti NSV teeneline kunstnik Tema isa oli helilooja, koorijuht ja muusikapedagoog Aado Velmet. Toomas Velmeti esimene abikaasa oli Malle Velmet. Hiljem oli ta abielus raadioajakirjanik Mary Velmetiga (1953–2017). Toomas Velmetil on kaks poega (Aro, Tarmo) ja üks tütar (Riina). Eesti muusika biograafiline leksikon. Tallinn: Valgus, 1990, lk 285–286 Eesti Rahvuskultuuri Fondi nõukogu. Toomas Velmet Rahvusarhiivi fotode andmebaas. II vabariiklikul interpreetide konkursil teise koha saavutanud tšellist Toomas Velmet (1969) Rahvusarhiivi fotode andmebaas. Tšellist Toomas Velmet esinemas (1975) ERR arhiiv. Päevatee suvekülaline: Toomas Velmet (2012)
Matthias Varga von Kibéd

Matthias Varga von Kibéd (sündinud 27. oktoobril 1950 Bremenis) on saksa filosoof. Koos oma abikaasa Insa Sparreriga on nad rajanud struktuurkonstellatsioonide koolkonna konstellatsioonitöös. Matthias Varga von Kibéd on filosoof Alexander Varga von Kibédi ja tema teise naise Mariamalie poeg. Ta õppis Müncheni ülikoolis filosoofiat, loogikat, teadusteooriat ja matemaatikat. Ta on olnud õppejõud Müncheni, Viini, Ljubljana, Grazi, Konstanzi, Göttingeni, Maribori ja Tübingeni ülikoolis. 1994. aastal rajas ta koos oma naise Insa Sparreriga süsteemse välja- ja täiendõppe ning uuringute instituudi SySt. SySt-i keskmes on süsteemsete struktuurkonstellatsioonide väljaarendamine. Alates 1995. aastast õpetatakse instituudis välja süsteemseid terapeute ja nõustajaid rõhuasetusega süsteemsele struktuurkonstellatsioonitööle.
Vjatšeslav Maimussov

Vjatšeslav Maimussov (24. september 1946 – 24. juuli 1995) oli Eesti balletitantsija. Ta töötas RAT Estonia balletiartistina. 1973, 1974 Eesti NSV Teatriühingu preemia 1976 Eesti NSV teeneline kunstnik Eesti NSV Teatriühingu preemiad parimate loominguliste saavutuste eest Rahvusarhiivi fotode andmebaas. RAT "Estonia" balletisolist Vjatšeslav Maimussov (1973) E-varamu. Eesti Teatri- ja Muusikamuuseum. Vjatšeslav Maimussov (fotograaf Elmar Köster)
Fjodor Pankov

Fjodor Pankov (vene k Фёдор Борисович Панков) oli vene laulja. Ta oli Punalipulise Balti Mere Laevastiku ansambli solist. 1965 Eesti NSV teeneline kunstnik Eesti NSV Ülemnõukogu Presiidiumi seadlus sm. F. Pankovile Eesti NSV teenelise kunstniku aunimetuse andmise kohta. Eesti Nõukogude Sotsialistliku Vabariigi Ülemnõukogu Teataja 1965, 8, 28 Моряк не подведет. Музыка: В. Дмитриев. Слова: Н. Глейзаров. Исполняет: Ансамбль песни и пляски Балтийского флота, солист Ф. Панков Ансамбль Балтийского флота. "Мариша" (словацкая нар. песня) на русском и словацком языках, солист: Ф. Панков
Tuisusikk

Tuisusikk on siklaste sugukonda kuuluv mardikaline, keda leidub Euroopas (sh Eestis) ja Aasias. Tuisusikk on 11–20 mm pikkune, tagaosas kitseneva kehaga. Kattetiivad on kollased nelja musta laiguga, mis võivad mõnikord olla kokku sulanud. Pikad ja saledad jalad on mustad, nagu ka pea ja rindmik. Tuisusiku elutsükkel kestab kolm aastat ja elupaigaks on neil okaspuumetsad, sageli mägedes. Vastsed arenevad lagunevas kuuse või männi puidus. Täiskasvanud isendeid võib suvel leiduda lilleõitel, peamiselt sarikalistel. Tuisusikul on kirjeldatud viis varieteeti. Pachyta quadrimaculata var. basinotata (Roubal, 1937) Pachyta quadrimaculata var. bimaculata (Schönherr, 1817) Pachyta quadrimaculata var. hubenthali (Jänner, 1918-1919) Pachyta quadrimaculata var. mulsanti (Pic, 1945) Pachyta quadrimaculata var. sexmaculata (Heyrovsky, 1934) Tuisusikk andmebaasis eElurikkus Kasutatud 15.11.2016 Pachyta quadrimaculata www.biolib.cz Kasutatud 15.11.2016 (inglise) Siklased www.ut.eeKasutatud 15.11.2016 Pachyta quadrimaculata (Linnaeus, 1758) www.cerambyx.uochb.cz Kasutatud 15.11.2016 (inglise) Serafim, R. (2004)CERAMBYCIDAE (COLEOPTERA) FROM MARAMURES AND TIBLES MOUNTAINS (ROMANIA). Travaux du Museum National d 'Histoire Naturelle Grigore Antipau, vol. XLVI, pp. 121–137. www.cerambycoidea.com Kasutatud 15.11.2016 (inglise) Tuisusikk andmebaasis eElurikkus
Schwarzburg-Sondershausen

Schwarzburg-Sondershausen oli väike vürstkond Saksamaal, tänapäeva Tüüringis, pealinnaga Sondershausenis. Schwarzburg-Sondershausen oli krahvkond aastani 1697. Sel aastal sai sellest vürstkond, mis kestis kuni Saksa monarhiate langemiseni Novembrirevolutsioonis aastal 1918. Seejärel sai sellest vabariik. Aastal 1920 ühines see teiste piirkonna väikeriikidega, et moodustada Tüüringi osariik. Schwarzburg-Sondershauseni pindala oli 862km² ja rahvaarv 85 000 (1905). 1552–1586 Johann Günther I 1586–1631 Günther XLII, koos Anton Heinrich, Johann Günther II ja Christian Günther I 1631–1638 Günther XLII, koos Anton Heinrich ja Christian Günther I 1638–1642 Günther XLII, koos Christian Günther I 1642–1643 Günther XLII, koos Anton Günther I 1643–1666 Anton Günther I 1666–1697 Christian Wilhelm, koos Anton Günther II Aastal 1697 ülendati vürstkonnaks 1697–1716: Anton Günther II 1697 – 10. mai 1721: Christian Wilhelm 10. mai 1721 – 28. november 1740: Günther XLIII 28. november 1740 – 6. november 1758: Heinrich XXXV 6. november 1758 – 14. oktoober 1794: Christian Günther III 14. oktoober 1794 – 19. august 1835: Günther Friedrich Carl I 19. august 1835 – 17. juuli 1880: Günther Friedrich Carl II 17. juuli 1880 – 28. märts 1909: Karl Günther Ühendati Schwarzburg-Rudolstadti vürsti Güntheri alla 28. märts 1909 – november 1918: Günther Victor Schwarzburgi dünastia
Vladimir Jermolajev

Vladimir Jermolajev (23. märts 1924 – 13. detsember 1991) oli Eesti näitleja. Ta oli Eesti NSV Riikliku Vene Draamateatri üks asutajaliikmetest ning näitleja 1950.–1980. aastatel. Tegi kaasa filmides "Briljandid proletariaadi diktatuurile" ja "Lurich". Ta on maetud Tallinna Metsakalmistule. "Põhjas" (Kleštš) "Kirsiaed" (Petja) "Barbarid" (Doktor) "Revident" (Zemljanika) "Patent 119" (Blehv) "Rännuaastad" (Lavruhhin) "Elu lehekülg" (Boriss) "Revolutsiooni nimel" (Lenin, 1959) "Viini postmark" (Martin Roll) "Diplomaat" (Maksimov) 1969 – Eesti NSV teeneline kunstnik Ennok, E (19. aprill 1974). "Vladimir Jermolajev 50". Sirp ja Vasar. Vaadatud 31.12.2020. Кино-Театр.Ру Владимир Михайлович Ермолаев. Биография "Eesti filmi andmebaas. Vladimir Jermolajev". Originaali arhiivikoopia seisuga 16. november 2016. Vaadatud 15. novembril 2016. Haud Tallinna metsakalmistul Rahvusarhiivi fotode andmebaas. Jermolajev, Vladimir - mängufilmi Lurich Peterburi ametniku osatäitjaks valitud (1983) Haud Tallinna metsakalmistul
Baieri-Ingolstadt

Baieri-Ingolstadt (saksa: Bayern-Ingolstadt või Oberbayern-Ingolstadt) oli hertsogkond Saksa-Rooma riigis aastatel 1392–1447. Pärast Stephan II surma aastal 1375 valitsesid tema pojad Stephan III, Friedrich ja Johann II ühiselt Baieri-Landshuti. Pärast 17 aastat otsustasid vennad oma pärandi ametlikult jagada. Johann sai Baieri-Müncheni, Stephan sai Baieri-Ingolstadti ja Friedrich sai selle, mis Baieri-Landshutist järele jäi. Pärast Stephani surma aastal 1413 asus Ludwig VII oma isa troonile. Aastal 1429 ühendati Baieri-Straubingi osi Baieri-Ingolstadtiga. Ludwig valitses, kuni tema oma poeg Ludwig VIII aastal 1443 trooni usurpeeris ja ta nende vaenlasele, Baieri-Landshuti hertsog Heinrich XVI-le üle andis. Ludwig VIII suri kaks aastat hiljem. Ludwig VII suri vangistuses. Pärijateta Baieri-Ingolstadt tagastati Baieri-Landshutile. Baieri-Ingolstadt oli kokku klopsitud erinevatest lahusterritooriumitest Baieris. Pealinn oli Ingolstadt ja selle ümber asusid järgmised territooriumid: Schrobenhausen, Aichach, Friedberg, Rain am Lech ja Höchstädt an der Donau.
La jeune bergère

„Karjusneiu“ (prantsuse keeles „La jeune bergère“) on prantsuse kunstniku William Bouguereau õlimaal lõuendil. 1885. aastal valminud teos asub San Diego kunstimuuseumi kogudes California osariigis Ameerika Ühendriikides. Bouguereau on kasutanud sama motiivi – kujutanud talutüdrukuid, karjusneide ja hanekarjaseid – ka teistes oma töödes. 1868 1869 1881 1886 1887 1889 1889 1891
MF1 Racing

MF1 Racing (ametlik nimi Midland F1, ka MF1; inglise Midland F1 Racing ja MF1 Racing) oli Vormel 1 meeskond. Sisuliselt kasvas meeskond välja Jordan Grand Prix' meeskonnast, kuna kuulub Midland Groupile, mis 2005. aastal ostis ära Jordani meeskonna. Meeskonna asutas Alex Shnaider. Meeskonna baas oli Silverstone'i ringrada. 2006. aasta Vormel 1 hooajal sõitsid Midland F1 meeskonnas Tiago Monteiro ja Christijan Albers. Esimese sõidu tegi meeskond Bahreini GP-l, kokku sõideti 18 võistlusel. Ühtki kvalifikatsioonivõitu meeskond ei pälvinud. Autodel kasutati Toyota RVX-06 mootorit ja Bridgestone'i rehve. Aastal 2007 jätkas meeskond tegutsemist nime all Spyker F1 ja aastal 2008 nime all Force India.
Allied Irish Banks

Allied Irish Banks (lühend AIB) on üks nn Suurde Nelikusse (inglise Big Four) kuuluvatest kommertspankadest Iirimaal. AIB pakub kõiki era- ja äriklientide teenuseid. AIB kapitaliturgude osakond pakub rahvusvahelise panganduse ning rahaliste vahenditega tehtavate tehingutega seotud teenuseid. Pank pakub ka mitmesuguseid üldisi kindlustustooteid, nagu kodu-, reisi- ja tervisekindlustus. 2008. aasta alguses sisenes AIB Eesti, Läti ja Leedu turgudele, omandades Balti-Ameerika ettevõtlusfondi AmCrediti nime kandva hüpoteeklaene pakkuva tegevusharu. Praegu tegutseb AIB selle finantskontserni ühe haruna Eestis, Lätis ja Leedus. 2008. aastal pakkus AIB finantsteenuseid AmCrediti kaubamärgi all kõigis kolmes riigis kohalike filiaalide kaudu. Kui AmCredit tegutses vaid hüpoteeklaenude pakkujana, siis ettevõte laiendab pakutavate pangandustoodete valikut. Kõik AmCrediti hüpoteeklaenude kliendid said automaatselt AIB vastava asukohariigi filiaali klientideks. AIB eesmärk on saada kliendile orienteeritud täisteenust osutavaks pangaks Balti regioonis. AIB koduleht
Ernst & Young

EY (endise nimega Ernst & Young) on rahvusvaheline professionaalseid teenuseid osutav ettevõte, mille peakorter asub Suurbritannias Londonis. EY kuulub omas valdkonnas maailma suurimate selliseid teenuseid osutavate ettevõtete hulka ja on üks raamatupidamisettevõtete nn Suurest Nelikust. Organisatsiooni moodustab igas riigis eraldi tegutsevate liikmesettevõtete võrgustik. Sel on 231 000 töötajat enam kui 700 kontoris 150 riigis üle kogu maailma. EY pakub äriühingutele audiitoriteenust (sealhulgas finantsauditit), maksu-, konsultatsiooni- ja nõustamisteenuseid. Ettevõtte ajalugu ulatub aastasse 1849, kui Inglismaal loodi Harding & Pullein. Praegune ettevõte asutati Ernst & Whinney ja Arthur Young & Co. ühinemise tulemusena 1989. Ettevõte tegutses Ernst & Youngi nime all kuni aastani 2013, mil uueks nimeks sai EY. Ettevõtte koduleht
EY

EY võib tähendada järgmist: Ernst & Young, rahvusvaheline teenindusettevõte
Põrnainfarkt

Põrnainfarkt on põrna suunduva vere juurdevoolu vähenemise või lakkamise – paikse väheverelisuse ehk isheemia tagajärg.  Põrnainfarktid tekivad põrna arteri või selle haru obstruktsiooni korral. Levinud põhjus on südame embolid, kuid ka lokaalne tromboos, vaskuliit ja põrna venitus võivad põhjuseks olla. Kuna põrna varustab nii põrna- kui ka maoarter, on infarkt tavaliselt segmentaalne, mitte üldine. Põrnainfarkti seostatakse kõige sagedamini endokardiidi, samuti lümfoomi ja muude kasvajatega.
Boriss Troškin

Boriss Troškin (26. juuni 1946 Tallinn – 9. märts 1998 Tallinn) oli Eesti näitleja. Õppis näitlejaks Moskva Kunstiteatri stuudiokoolis (õpetaja Pavel Massalski), lõpetas 1968. aastal. 1968. aastast oli ta Eesti NSV Riikliku Vene Draamateatri näitleja. Ta on maetud Tallinna Metsakalmistule. 1978 Eesti NSV teeneline kunstnik 1988 Eesti NSV rahvakunstnik Boriss Troškin (26. VI 1946 – 9. III 1998). Sirp, 13. märts 1998 Кино-Театр.Ру Борис Трошкин. Биография Kalmistute register HAUDI Rahvusarhiivi fotode andmebaas. Stseen N. Gogoli näidendist "Revident" Eesti NSV Riiklikus Vene Draamateatris. Kohtunik Ljapkin-Tjapkin – Jevgeni Vlassov, linnapea – Boris Troškin ja postimeister Spekin – Eduard Toman (1987)
Speleomatkamine

Speleomatkamine, ka koopamatkamine, on matkaliik, kus matkatakse koobastes. 1984. aastal pandi alus speleomatkamisele Eestis. Enn Käiss Janusz Onyszkiewicz Speleoloogia Eesti Matkaliit. Väike matkaterminoloogia sõnastik. funholiday.org "Matkaspordi käsiraamat". Koostaja Jaan Künnap. Tallinn, 2004. Lk 14
Imants Zauls

Imants Zauls (sündinud 20. septembril 1942 Ruhjas) on läti alpinist, Läti esimesi Džomolungma vallutajaid. Ta on erialalt insener. Ta lõpetas 1980. aastal Kaliningradi Kalatööstuse ja –Majanduse Tehnilise Instituudi Riia osakonna. Alpinismiga hakkas ta tegelema 1975. aastal. 10. oktoobril 1993 tõusis ta koos Teodors Ķirsisi ja Ilgvars Paulsiga Läti ekspeditsiooni käigus kaheksatuhandelise Dhaulagiri (8167 m) tippu. 14. mail 1995 tõusis ta koos Teodors Ķirsisiga esimeste Läti alpinistidena Džomolungma (8848 m) tippu. 1991 – Lumeleopard (tõusnud nelja Nõukogude Liidu üle 7000 m kõrguse mäe tippu) Solis virs astotā kilometra. sporto.lv Snow Leopards. russianclimb.com Imants Zauls – zemessargs, kurš iekaroja Everestu. empamil.eu (läti keeles)
Edisoft

Edisoft on rahvusvaheline elektroonilise andmevahetuse (EDI) operaator ja süsteemide integratsiooniteenuste osutaja. Ettevõtte esindused asuvad Leedus, Lätis, Eestis, Kasahstanis ja Ukrainas. Mihhail Ralkin asutas ettevõtte 1999. aastal Eestis. Esimene suur projekt oli Eesti Tolliameti elektroonilise andmetöötluse süsteemi toetamine, millega Edisoft tegeles kuni 2004. aastani, kuni Eestist sai täisõiguslik Euroopa Liidu liige. Seejärel asus Edisoft looma oma elektroonilise andmevahetuse platvormi – EDI Platform. 2006. aastal asutati esindused Leedus ja Lätis, Ukrainas ja Kashastanis. Edisoft teenindab rohkem kui 5500 klienti, neist Balti riikides 1800 klienti. Ettevõtte klientideks on kaubandusketid, tarnijad ning logistika-, toiduainete tööstuse, ühiskondliku toitlustamise ja muude sektorite ettevõtted. Ettevõtte klientideks on regiooni suurimad kaubandusketid (Maxima, Rimi, Prisma, Selver, K-Rauta), tunnustatud kaubamärkide (Coca-cola, Fazer, Valio, Acme, Tesa, Viči) tarnijad, suured hulgimüüjad (Sanitex, Daisena, Osama, Nordnet) ja paljud teised ettevõtted. Деловые ведомости. Обмен виртуальный, бизнес - реальный edisoft.ee Olga Kudrjavtseva. Virtuaalsed paberid toovad Edisoftile päris raha, aripaev.ee, 23. jaanuar 2015.
Vadim Prudnikov

Vadim Prudnikov (lätipäraselt Vadims Prudņikovs) on Läti alpinist. Ta on töötanud Läti lennufirmas airBaltic lennukikomandörina. 2010. aastal oli ta Riia kohal lennuliikluse juhtimisega tegeleva riikliku aktsiaseltsi Latvijas Gaisa Satiksme juhatuse liige. Ta võttis osa International Mountain Guidesi korraldatud Džomolungma ekspeditsioonist ja selle käigus tõusis 25. mail 2012 Džomolungma (8848 m) tippu. Sama ekspeditsiooni koosseisus jõudis tippu ka teine Läti mägironija Olga Kotova. airBaltic. facebook.com SJSC "LATVIJAS GAISA SATIKSME". lgs.lv Два латвийских альпиниста покорили Эверест. 27.05.2012. rus.delfi.lv IMG's 2012 Mt. Everest Expedition Coverage. mountainguides.com Climb The Planet. climbplanet.com Vadim Prudnikovi blogi
Olga Kotova

Olga Kotova (sündinud 27. septembril 1977 Riias) on Läti alpinist. Ta on esimene Baltimaade naisalpinist, kes on tõusnud maailma kõrgeima mäe tippu. Kotova lõpetas Riia 40. Keskkooli ja 1998. aastal Moskva riikliku tööstusülikooli Riia filiaali magistrikraadiga majandusteaduses. Ta on töötanud 7 aastat kommertsdirektorina firmas Sāga. Ta on Baltic Commercial Aviation Trainingi asutaja ja juht. Ta võttis osa International Mountain Guidesi korraldatud Džomolungma ekspeditsioonist ja selle käigus tõusis 25. mail 2012 Džomolungma (8848 m) tippu. Samal päeval jõudis tippu ka teine Läti mägironija Vadim Prudnikov. Lisaks mägedes ronimisele harrastab ta suusatamist, lumelauasõitu, sukeldumist ja lainelauasõitu. Ta valdab vabalt läti keelt. Līdz asarām laimīga. sporto.lv Два латвийских альпиниста покорили Эверест. 27.05.2012. rus.delfi.lv IMG's 2012 Mt. Everest Expedition Coverage. mountainguides.com Climb The Planet. climbplanet.com Первая женщина Латвии Ольга Котова покорила самую высокую вершину планеты - Эверест!. photosight.ru
Voldemārs Sprūžs

Voldemārs Sprūžs on läti alpinist. Ta on kuues Läti alpinist, kes on tõusnud maailma kõrgeima mäe Džomolungma tippu. 2011. aastal võttis ta osa Himalayan Experience'i korraldatud Manaslu ekspeditsioonist ja selle koosseisus tõusis 4. oktoobril selle kaheksatuhandelise mäe tippu (8163 m). Andmebaasi The Himalayan Database kanti sisse märkusega, et tegemist oli eeltipuga. Kaks aastat hiljem osales ta Himalayan Experience'i Džomolungma ekspeditsioonis ja selle käigus tõusis 28. mail 2013. Džomolungma (8848 m) tippu. Два латвийских альпиниста покорили Эверест. 27.05.2012. rus.delfi.lv REPORT MANASLU EXPEDITION (8163 m). ajaveeb.alpinism.ee List of Mountaineering Expeditions to Nepal & China 2013. altitudepakistan.blogspot.com.ee
Irina Savuskan

Irina Savuskan (4. juuli 1905 Odessa – 14. november 1984 Tallinn) oli Ukraina karaiimi päritolu Eesti näitleja. Aastatel 1912–1920 õppis ta Jevpatorija tütarlastegümnaasiumis. Aastatel 1929–1931 õppis näitlemist Tarass Ševtšenko nimelise Harkovi Draamateatri stuudios. Aastatel 1930–1941 töötas ta Ukraina NSV teatrites (Donetski muusika- ja draamateatris ja Kiievi noorsooteatris), 1941–1948 Vene NFSV teatrites ja 1948–1950 Daugavpilsi Draamateatris. 1950. aastal asus elama Tallinna. Aastatel 1950–1971 oli ta Eesti NSV Riikliku Vene Draamateatri näitleja. Ta on maetud Tallinna Metsakalmistule. 1968 Eesti NSV teeneline kunstnik orden "Austuse märk" Eesti Entsüklopeedia. Savuskan, Irina Irina Savuskan (nekroloog). Sirp ja Vasar, 23. november 1984 Кино-Театр.Ру Ирина Савускан (Irina Savuskan). Биография Kalmistute register HAUDI
Kristīne Kravcova

Kristīne Kravcova on läti alpinist. 2011. aastal võttis ta osa Himalayan Experience'i Manaslu ekspeditsioonist ja selle käigus tõusis 4. oktoobril selle kaheksatuhandelise mäe tippu (8163 m). Samal päeval jõudis tippu ka teine Läti mägironija Voldemārs Sprūžs. Andmebaasi The Himalayan Database kanti mõlemad tipputõusud märkusega, et tegemist oli eeltipuga. REPORT MANASLU EXPEDITION (8163 m). ajaveeb.alpinism.ee
Mittetulundusühendus

Mittetulundusühendus on mittetulundusühingute, sihtasutuste ja seltsingute üldnimetus. Mittetulundusühenduste tegevustoetuse andmise kord: § 3. Kasutatavad mõisted RT IV, 29.06.2012, 9